बॉलीवुड एक्टर ने हाथ में अंडा लेकर तोड़ी ईंट, नहीं फूटा अंडा लेकिन चूर-चूर हुई ईंट: देखें दमदार Video  
विद्युत जामवाल ने सोशल मीडिया पर शेयर किया दमदार वीडियो
वीडियो में एक्टर ने हाथ से तोड़ी ईंटें
विद्युत जामवाल का वीडियो सोशल मीडिया पर हुआ वायरल
सोशल मीडिया पर आए दिन कोई न कोई जबरदस्त वीडियो छाई रहती हैं. कभी कोई व्यक्ति शानदार स्टंट करता नजर आता है तो कहीं कुछ नया प्रयास किया जाता है. इसी बीच बॉलीवुड एक्टर और 'कमांडो' फिल्म से जबरदस्त पहचान बनाने वाले विद्युत जामवाल (Vidyut Jammwal) के वीडियो ने भी सबका खूब ध्यान खींचा है. इस वीडियो में वह अपने हाथ से जबरदस्त स्टंट करते नजर आ रहे हैं, जिसे देखकर किसी को भी हैरानी हो सकती हैं. दरअसल, इस वीडियो में विद्युत जामवाल (Vidyut Jammwal) हाथ में अंडा लेकर ईंट तोड़ रहे हैं. खास बात तो यह है कि ईंट टूट जाती है लेकिन एक्टर के हाथ में रखा अंडा बिल्कुल नहीं टूटता है. एक्टर विद्युत जामवाल (Vidyut Jammwal) ने इस जबरदस्त वीडियो को खुद अपने इंस्टाग्राम एकाउंट के जरिए सोशल मीडिया पर शेयर किया है.
Headed to the 5th Jackie Chan international film week-My DEDICATION to Jackie chan and his fanatics. . . . @jackiechan .. .. .. @andy_long_nguyen @nathanbarris @ericjacobus @martialclubofficial @briandemonwolf @lorenzhideyoshi @felix.fukuyoshi @thesilentflute__ @vladrimburg @emmanuelmanzanares @thepahadidhami @sunil_pala__1 ...... ...#itrainlikevidyutjammwal #kalaripayattu #vidyutjamwalions
A post shared by  Vidyut Jammwal (@mevidyutjammwal) on Jul 20, 2019 at 1:36am PDT

वीडियो को अपने सोशल मीडिया हैंडल के जरिए पोस्ट करते हुए विद्युत जामवाल (Vidyut Jammwal) ने लिखा, 'पाचवें जैकी चैन इंटरनेशन फिल्म वीक के लिए मेरा समर्पण.' इस वीडियो में विद्युत जामवाल (Vidyut Jammwal) ने बताया कि इस चैलेंज के लिए वह जैकी चैन से ही प्रेरित हैं. सोशल मीडिया पर छाई विद्युत जामवाल (Vidyut Jammwal) की इस वीडियो को अब तक 10 लाख से भी ज्यादा बार देखा जा चुका है. इतना ही नहीं, इस चैलेंज के लिए लोगों ने उनकी खूब सराहना भी की है. 
# Kalaripayattu Skipping -Only 2% of the fittest can skip like this...AB Yehh KAR KE DEKHO!! #kalaripayattu #indianmartialarts #bodybuilding #bodybuilder #shredded
A post shared by  Vidyut Jammwal (@mevidyutjammwal) on Jul 14, 2019 at 2:49am PDT

बता दें कि विद्युत जामवाल (Vidyut Jammwal) सोशल मीडिया पर हमेशा एक्टिव रहते हैं. कुछ दिनों पहले उन्होंने अपने वर्कआउट से संबंधित एक वीडियो अपने इंस्टाग्राम एकाउंट पर शेयर किया था, जिसमें वह एक डंडे के साथ प्रैक्टिस करते नजर आ रहे थे. इस वीडियो में भी उनकी एनर्जी देखने लायक थी. अपने इन फिटनेस वीडियो के जरिए विद्युत जामवाल न केवल लोगों के लिए नया चैलेंज लेकर आते है, बल्कि फिटनेस का भी बखूबी उदाहरण पेश करते हैं. 
जम्मू में जन्मे विद्युत जामवाल (Vidyut Jammwal) एक बेहतर एक्टर के साथ ही लाजवाब मार्शल आर्टिस्ट और स्टंट परफोर्मर भी हैं. उन्होंने बॉलीवुड के साथ ही टॉलीवुड और कॉलीवुड की कई फिल्मों में भी अपनी जबरदस्त पहचान बनाई है. फिल्मों के अलावा विद्युत जामवाल के दो गाने तुम्हे दिल्लगी और गल बन गई भी काफी हिट हुए थे. इन सबके अलावा फिल्मों में दमदार प्रदर्शन के लिए विद्युत जामवाल को जी सिने अवॉर्ड, आइफा और फिल्मफेयर अवॉर्ड से भी नवाजा जा चुका है.